**''OBRAZOVANJE NA ZAPADNOM BALKANU - NALAZI PISA ISTRAŽIVANJA ZA BOSNU I HERCEGOVINU''**

Pedagoški zavod Zenica je 16.03.2021. godine uzeo učešće na webinaru pod nazivom ''Obrazovanje na Zapadnom Balkanu- nalazi PISA istraživanja za Bosnu i Hercegovinu''. Zemlje zapadnog Balkana su po prvi put 2018. godine učestvovale u OECD-ovom Programu za međunarodnu procjenu učeničkih postignuća (PISA). OECD je uz podršku UNICEF-a i Europske komisije analizirao podatke PISA 2018 istraživanja radi daljeg sagledavanja obrazovnih izazova, unapređenja obrazovnih politika i poboljšanja školovanja za sve.

Iskustva sa ovog webinara iskoristit će se pored jačanja kapaciteta uposlenika Pedagoškog zavoda Zenica i za aktivnosti usmjerene na realizaciju projekta ''Kvalitetno obrazovanje kroz kurikularnu reformu'' koji uključuje izradu predmetnih kurikuluma za osnovne i škole srednjeg općeg obrazovanja (gimnazije) baziranih na ishodima učenja. Izvještaj i nalazi o provedenim međunarodnim istraživanjima PISA2018 i TIMSS 2019 u svom fokusu imaju upravo i segment kurikularne reforme kao značajan uvjet za stvaranje pretpostavki za bolja učenička postignuća na narednim međunarodnim istraživanjima.

Link:

https://www.facebook.com/UNICEFBiH/

[https://pisabyregion.oecd.org/bosnia\_and\_herze…/bh-bcms.html](https://l.facebook.com/l.php?u=https%3A%2F%2Fpisabyregion.oecd.org%2Fbosnia_and_herzegovina%2Fbh-bcms.html&h=AT2tNdGOB2fULJ8-8Rl9hCc3EyVVUs76qY9xIeL03RCjQ6gE-odzNkxRr96vSRbNoqwkuGoSyp2UVnhX-l2WPkSEUdxKari_4by3yj5LwT8GjQcE3fOyZf36aKxoaUyLt4eUZ2qcr5UXW4G3_xKFcP21I3fjzsJh0lDDPz46c_rYQIwJDE3Hk45cWFjgKn4c0B-5FaDLPCxQo5pMlqKENSalJKPXoJvvG1vOLFpxvt_T0QeQ6FF7k1fQHt70OACN9IiU9bDBgcg2hw1OWRAmyjk79hHVJwMt22THvPAa36Ns15bHypgIoTDb6xoyb5HAsYFwyUcHej6Kyyy2GHjjPTonFKoJFXPMcBAKMgM26iA8acgMRHA-LdJh2QPmZnXLRd5WcmbpQw2-LW9d0aW-AHHnbILdHOTh90ADyHAb0wmbpgh_p0tuu2YH0CDIMk-d5kr5wEP5ICqIM_iEtjZeKH7dT-WJEMrxtbw9wGacUpZxv_EGGuM8SQMwnlwwYtGpWnh6gV-NvVQt_CgNIgd8XRab_uMbm9-WlWcXS5ULUpXqVmh19PuiNgLQJXiOvD0IXiXpOljCRe4c0BRf2dSZdutH491TcLxu7Y8W)